paragraph_text: Slaughter of the Soul četvrti je studijski album melodičnog death metal sastava At the Gates. Album je 14. studenog 1995. godine objavila diskografska kuća Earache Records, koja ga je ponovno objavila i 2002. godine s bonus pjesmama. Smatra se klasikom žanra te je odgovoran (zajedno s albumom The Jester Race sastava In Flames i albumom The Gallery grupe Dark Tranquillity) za utemeljenje göteborške scene. Slaughter of the Soul imao je veliki utjecaj i na metalcore scenu.